《行役》
明代·乔世宁

行役何仓皇，登涉念徒御。
白日息虞渊，行子在中路。
杪秋多悲风，摇落不可顾。
我非草与本，胡为被霜露。
不辞霜露侵，但恐岁云暮。

作者简介：陕西耀州人，字敬叔，号三石。嘉靖十七年进士。累迁四川佥事、湖广提学副使。二十九年任河南参政。时俺答犯京师，调募纷纭，世宁无不立办。迁四川按察使，以丁忧归，后曾累荐，不起。世宁强学好问，至老不倦。有《丘隅集》。